Document ID: 32008R0473

KOMISIJAS REGULA (EK) Nr. 473/2008
(2008. gada 29. maijs),
ar kuru groza Eiropas Parlamenta un Padomes Regulu (EK) Nr. 2037/2000 attiecībā uz KN kodu pielāgošanu dažām ozona slāni noārdošajām vielām un maisījumiem, kas satur ozona slāni noārdošās vielas
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2000. gada 29. jūnija Regulu (EK) Nr. 2037/2000 par vielām, kas noārda ozona slāni (1), un jo īpaši tās 6. panta 5. punktu,
tā kā:
(1)
Kombinētajā nomenklatūrā 2007. gadam, kas noteikta ar Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (2), kura grozīta ar Komisijas Regulu (EK) Nr. 1214/2007 (3), dažām vielām un produktiem tika grozīti kombinētās nomenklatūras kodi (KN kodi).
(2)
Regulas (EK) Nr. 2037/2000 IV pielikumā, kurš attiecas uz ozona slāni noārdošajām vielām un maisījumiem, kas satur ozona slāni noārdošās vielas, ir norādīti daži šie KN kodi, kurus grozīja ar Regulu (EK) Nr. 1214/2007. Tāpēc minētais pielikums ir jāpielāgo. Ņemot vērā veicamo izmaiņu skaitu, skaidrības labad ir lietderīgi šo pielikumu aizstāt pilnībā.
(3)
Tādēļ attiecīgi jāgroza Regula (EK) Nr. 2037/2000.
(4)
Regula (EK) Nr. 1214/2007 stājās spēkā 2008. gada 1. janvārī, tāpēc šī regula jāpiemēro no tās pašas dienas.
(5)
Šajā regulā paredzētie pasākumi ir saskaņā ar tās komitejas atzinumu, kas izveidota, ievērojot Regulas (EK) Nr. 2037/2000 18. panta 1. punktu,
IR PIEŅĒMUSI ŠO REGULU.
1. pants
Regulas (EK) Nr. 2037/2000 IV pielikumu aizstāj ar šīs regulas pielikumu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2008. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 29. maijā

Labels: 3
1
20